Hei. Jeg har fått svar på MR som ble tatt i forbindelse med at jeg har hatt noen episoder med besvimelse. Besvimte fire ganger i løpet av et par-tre dager i sommer i og var lagt inn med EKG i et døgn. Alt var normalt samt alle blodprøver som ble tatt. Kan du hjelpe meg å tolke svaret på MRen. Bør jeg gå videre med utredning basert på dette svaret?
R: Nærmest negativt funn. Kun liten hvitsubstans forandring subcorticalt parietotemporalt på høyre side, oppfattes som uspesifikke og uten klinisk betydning.
Takk for ditt brev. MR viser helt normale funn, man ser et lite område med arrvev (gliose), ingenting å bekymre seg. Man trenger ikke utrede det videre. Jeg pleier også gjøre en blodstrømsundersøkelse (angiografi) i slike saker, for å utelukke en innsnevring på en av halspulsårene (eller begge), som også kan gi besvimelse i visse situasjoner (ved fremskredet innsnevring). Ellers er det ikke noen andre forhold som kan forklare din besvimelsestendens. Lykke til!